เร่งค้นหา คัดกรอง แยกประชาชนในชุมชน ป่วยไม่ป่วย
นพ.สมศักดิ์ อรรฆศิลป์ อธิบดีกรมการแพทย์ กล่าวว่า การตรวจหาเชื้อด้วยชุดตรวจ Antigen Tast Kit (ATK)  ในช่วงที่ผ่านมามีการตรวจเพิ่มขึ้น เนื่องจากมีความร่วมมือจากทุกภาคส่วน ทั้งทีมแพทย์ชนบท กทม. กระทรวงสาธารณสุข ส่งหน่วยตรวจเชิงรุกมาช่วยกันลงในพื้นที่ไม่ต่ำกว่า  30 ทีมต่อวัน โดยพบปัญหาหน้างานว่า เมื่อตรวจ ATK เป็นบวก คนที่ทำ Home Isolation (HI) หรือแยกดูแลตัวเองที่บ้าน โดยได้สนับสนุนจาก สำนักงานหลักประกันสุขภาพแห่งชาติ (สปสช.) เป็นอาหาร 3 มื้อ เครื่องวัดอุณหภูมิ เครื่องวัดออกซิเจนในเลือดและยาจำเป็น ทำไม่ได้เพราะสถานที่ไม่อำนวย ต้องทำ Community Isolation (CI) หรือเข้าสถานที่แยกกักในชุมชนแทน ทั้งฮอสพิเทล ศูนย์พักคอยต่างๆ แต่กรณี CI นี้ต้องตรวจยืนยันด้วยวิธี  RT-PCR เพราะ ATK มีโอกาสให้ผลลวงได้ประมาณ 3-5% จึงต้องให้แน่ใจว่าคนที่ไม่ป่วยแต่เกิดได้ผลบวกลวง จะไม่ถูกนำไปรวมกับคนป่วยจนติดตริงในที่สุด จึงต้องทำ ต้องทำ RT-PCR คู่ขนานไปกับการรับเข้า CI  แบบแยกโซนไว้ก่อน สำหรับระบบการตรวจนั้นมี 3 ลักษณะ 1. ไปตรวจที่โรงพยาบาล 2.ตรวจเชิงรุก อย่างช่วงนี้มีทีมแพทย์ชนบท CCRT ของกระทรวงสาธารณสุขลงพื้นที่ มีการตรวจหน้างาน ซึ่งจะขึ้นทะเบียนผู้ป่วย และ สปสช.จะเก็บข้อมูลเพื่อไปจับคู่กับคลินิกชุมชนอบอุ่น หรือ รพ. หรือศูนย์บริการสาธารณสุขของกทม. เพื่อที่จะทำ HI หรือ CI ตาความเหมาะสม ขณะนี้ CI มีประมาณ 5,000-6,000 เตียงแล้ว และ 3. ผู้ติดเชื้อเกิดจากการตรวจ ATK เอง ซึ่งหากเป็นชุด Tast ที่ผ่านการรับรองจาก อย.และกรมวิทยาศาสตร์การแพทย์ หากเป็นบวกให้ถ่ายรูปผลการตรวจและรับบริการ โดยโทรไปที่ 1330 ซึ่งขณะนี้มี 3,000 คู่สาย หากติดต่อไม่ได้ ให้ Add LINE สปสช. จะมีระบบสอบถาม และส่ง SMS แจ้งกลับ ว่าต้องดำเนินการอย่างไรต่อไป ส่วนกรณีติดต่อ สปสช.แล้วไม่ได้รับการติดต่อกลับภายใน 48 ชั่วโมงนั้น ขณะนี้ผู้ว่าราชการกรุงเทพมหานคร ได้สั่งการให้ทุกเขตในพื้นที่ จัดเบอร์โทรประจำเขตๆ ละ 20 คู่สาย รวม 50 เขต 1,000 คู่สาย เพื่อบริการประชาชน กรณีติดต่อ สปสช. 1330 ไม่ได้ LINE สปสช. แล้วแต่ไม่มีคลินิกที่จับคู่ติดต่อมา ให้สอบถามไปทางสำนักงานเขตที่ตนเองอาศัย ซึ่งเบอร์โทรติดต่อได้ 24 ชั่วโมง แต่หากประชาชนมีปัญหาฉุกเฉินเร่งด่วน อาการวิกฤตให้โทรหาสายด่วน 1669